पीएसएफ कार्यकर्ताअों ने हाजीपुर में एबीवीपी का पुतला फूंका
पंजाबस्टूडेंट फेडरेशन (पीएसएफ) की ओर से हाजीपुर के बुड़ाबड चौक में अखिल भारतीय विद्यार्थी परिषद (एबीवीपी) का पुतला फूंक कर रोष प्रदर्शन किया गया। प्रदर्शन दौरान पीएसएफ के जरनैल सौदों, हरदीप गेरा, जसबिंदर कांजूपीर, वारिस सिंह, सुनील, रजत आदि ने कहा कि दिल्ली यूनिवर्सिटी के श्री राम कालेज में भाजपा समर्थित विद्यार्थी संगठन एबीवीपी द्वारा विद्यार्थियों अध्यापकों पर किए गए हमलों और इस कारवाई के विरुद्ध कारगिल शहीद कैप्टन मनदीप सिंह की बेटी गुरमेहर कौर द्वारा लिए गए स्टैंड के कारण सोशल मीडिया पर गुरमेहर को मिली धमकियों और पंजाब यूनिवर्सिटी में एसएफएस के कार्यकर्ताओं पर हुए हमलों की वो निंदा करते हैं। इसके विरोध में बुधवार को हाजीपुर में एबीवीपी का पुतला फूंक कर प्रदर्शन कर रहे हैं। एबीवीपी द्वारा शहीद की बेटी से किए गए व्यवहार से भाजपा आरएसएस की महिलाओं के प्रति असली मानसिकता निकल कर सामने आई है क्योंकि एबीवीपी को भाजपा आरएसएस का समर्थन प्राप्त है।
प्रदर्शन दौरान पीएसएफ कार्यकर्ताओं ने एबीवीपी, भाजपा आरएसएस के खिलाफ नारेबाजी की। इस मौके पर तरिंदर हंदवाल, रमन गोदां, रामजी वडियाल, अर्जुन, सिमरनजीत, कुलदीप, कमलजीत सिंह, दीपक ठाकुर, मरूला, कुलविंदर सिंह, सुभाष बबलू, मनिंदर, जसबिंदर, सतीश के अलावा पीएसएफ और शहीद भगत सिंह नौजवान सभा के कार्यकर्ता शामिल थे।
हाजीपुर में एबीवीपी का पुतला फूंकते पीएसएफ के कार्यकर्ता। -भास्कर
awa_Deva hin_Deva hin_Deva awa_Deva